Dílaskóf

Dílaskóf (fræðiheiti: Peltigera leucophlebia) er flétta af engjaskófarætt, ættkvísl engjaskófa.Flóra Íslands. Dílaskóf Skoðað þann 12. september 2016. Hún er mjög algeng um allt land upp í 1300 metra hæð yfir sjávarmáli. Dílaskóf vex einkum yfir mosa í mólendi, kjarri, fjallshlíðum eða mögru graslendi.Fléttuhandbókin. Dílaskóf  Sótt þann 12. september 2016.

Útlit
Þal dílaskófar er stórt, um 10-20 cm í þvermál með ávala sepa 2-4 cm í þvermál. Liturinn er fagurgrænn í vætu en grágrænn eða grábrúnn í þurrki. Efra borð þalsins en alsett dökkbláum eða svartleitum dílum sem standa aðeins upp úr þalinu. Í dílunum eru bláþörungar en í græna hluta þalsins eru grænþörungar.Náttúrufræðistofnun Íslands. Dílaskóf Sótt þann 12. september 2016.

Dílaskóf hefur skýrt æðanet á neðra borði þalsins og greinist þannig frá flannaskóf.

Samlífi
Dílaskóf er hýsill fyrir smásveppinn Pyrenidium actinellum á Íslandi.Helgi Hallgrímsson & Guðríður Gyða Eyjólfsdóttir (2004). Íslenskt sveppatal I - smásveppir.  Fjölrit Náttúrufræðistofnunar. Náttúrufræðistofnun Íslands. ISSN 1027-832X

Nytjar
Dílaskóf var áður fyrr höfð í graut.Hörður Kristinsson (1968). Fléttunytjar. Flóra: tímarit um íslenska grasafræði 6(1): 19-25

Efnasambönd
Dílaskóf framleiðir fléttuefnasamböndin gyrófórinsýru, tenuiorin, methylgyrófórat og triterpensambönd.

Heimildir

Flokkur:Engjaskófir
Flokkur:Engjaskófarætt
Flokkur:Fléttur